《九日海天阁》
清代·鄂尔泰

秋气郁佳哉，秋鸿归去来。百年元是客，万里独登台。

黄叶寺前雨，茱萸江上杯。海天寥阔际，何处是蓬莱？

作者简介：（1677—1745）清满洲镶蓝旗人，西林觉罗氏，字毅庵。康熙三十八年举人。袭佐领，授侍卫，擢内务府员外郎。雍正元年，特擢江苏布政使。三年，迁广西巡抚，调云南，治总督事。次年，提出“改土归流”之议。六年，命总督云、贵、广西三省。在滇、黔实行改土归流，用武力镇压不肯从命之土司，增设郡县。世宗临终时，以大学士参与顾命。乾隆初，授军机大臣，封三等伯，赐号襄勤。卒谥文端。有《西林遗稿》。